მოსკოვი (კინოთეატრი)
კინოთეატრი მოსკოვი (სომხ. Մոսկվա կինոթատրոն) — სომხეთის დედაქალაქ ერევნის უდიდესი კინოთეატრი. მდებარეობს შარლ აზნავურის მოედანზე, აბოვიანის ქუჩაზე. იგი აგებულია პეტრე-პავლეს ეკლესიის ადგილას, რომელიც 1930-იან წლებში საბჭოთა ხელისუფლებამ დაანგრია. 2010 წელს გამოითქვა აზრი კინოთეატრის დანგრევისა და მის ადგილას ტაძრის ხელახლა აშენების შესახებ. კინოთეატრი მონაწილეობს „ოქროს გარგრის“ საერთაშორისო კინოფესტივალში, რომელიც ერევანში 2004 წლიდან ყოველწლიურად იმართება. 2001 წელს კინოთეატრის წინ მდებარე მოედანს სომხეთის დამოუკიდებლობის 10 წლისთავის აღნიშვნის ფარგლებში შარლ აზნავურის სახელი ეწოდა.